Jukka Keitele

Jukka Keitele (s. 18. huhtikuuta 1961 Helsinki) on suomalainen toimittaja, joka toimi pankkiirina ja investointikonsulttina 1980-luvulla.  Hänen isänsä oli ammattiyhdistysjohtaja, Suomen Merimies-Unionin puheenjohtaja Olavi Keitele.

Keitele perusti yhdessä Lauttasaaren lukiosta kirjoittaneiden kavereidensa kanssa  vuonna 1982 Econinvestin, joka lähti mukaan nousemassa olleille osakemarkkinoille. Yritys meni parin vuoden kuluttua konkurssiin, mutta Keitele oli savustettu ennen selvitystilaa ulos yrityksestä. Keitele perusti tämän jälkeen yhdessä Econinvestistä lähteneen Lauri Tommilan kanssa 1983 pankkiiriliike Keitele & Tommila Oy:n. Yritys oli noteerattuna Helsingin Pörssin meklarilistalla ja myöhemmin OTC-listalla. Yritys ajoi toimintansa alas 1989–1990, ja se haettiin konkurssiin 18. lokakuuta 1990.

Keiteleestä tuli uuden kasinotalouden symboli. Keitele herätti huomiota erittäin huolitellulla ja konservatiivisella, itseään vanhemman oloisella vaatetuksellaan.

Oltuaan jo vuodesta 1985 Uuden Suomen kolumnistina Keitele siirtyi 1989 kokonaan toimittajan ammattiin freelancerina. Koulutuksensa (hum. kand. 1984) perusteella hänen erikoisalansa ovat historia, talous ja sosiologia.

Julkaisut

Lähteet 
 Pörssitieto.fi

Viitteet

Aiheesta muualla 
 City-lehden haastattelu 10/2000.
 Intervju med Jukka Keitele 1993. Yle Arkivet.
 Heidi Hautala kohtaa Jukka Keiteleen. Ylen Elävä arkisto.

Suomalaiset liikemiehet
Suomalaiset toimittajat
Vuonna 1961 syntyneet
Elävät henkilöt